สวัสดีคะคุณ ดิฉันเป่นเนื้องอกมดลูก ได้ทำการฉีดฮอโมนมาทั้งหมด2เข็มเดือนละเข็ม แต่ประจำเดือนยังมาอยู่ ผิดปกติไหมคะ
 ปกติการรักษาโรคเนื้องอกมดลูก ถ้ามีก้อนไม่ใหญ่ไม่มีอาการผิดปกติอะไร และยังต้องการมีบุตร อาจใช้ฮอร์โมนเพื่อควบคุมเนื้องอกได้ ลดปริมาณเลือด ปจด ออกก่อนการผ่าตัด สะดวกต่อการผ่าตัด ลดผลแทรกซ้อน ยาที่ใช้มีหลายชนิด แต่ส่วนใหญ่ใช้ยา Gonadotropin releasing hormone agonist วัตถุประสงค์เพื่อลด Estrogen และ Progesterone ที่สร้างผนังมดลูก หมายถึงตัวเนื้องอกของมดลูกด้วย แพทย์จะใช้ในระยะสั้นๆ เท่านั้น เพราะมีผลเสียคือ ทำให้เหมือนคนวัยทอง จะมีอาการร้อนวูบวาบ กระดูกพรุน ช่องคลอดแห้งได้การที่ยังมี ปจด อยู่ ขึ้นกับแพทย์ฉีดยาอะไร ขนาดเท่าไร เพราะอาจฉีดปริมาณเท่าที่จำเป็นเท่านั้น เพราะจากที่ให้ข้อมูลแล้วว่า ยาพวกนี้มีผลข้างเคียงที่ไม่พึงประสงค์เหมือนกันถ้าใช้เป็นเวลานาน ดังนั้นคิดว่า การที่ยังมี ปจด อยู่ ถ้าไม่มากเกินไป คงเป็นขนาดที่เป็นไปตามที่ แพทย์ผู้รักษาต้องการครับ ข้อมูลที่ถูกต้องคงไปเรียนถามแพทย์ผู้สั่งการรักษาอีกทีครับกรุณาอ่านเพิ่มเติม เรื่องเนื้องอกมดลูกได้ที่นี่ครับ